**Obrada strništa posle žetve**

Korovske biljke na obradivim površinama su biološki jake, jer čovek kod njih nije vršio selekciju i kao takve nisu izgubile otpornost na nepovoljne uslove sredine već se brzo i lako prilagođavaju čak i na herbicide, a sve u cilju opstanka.

Kako posle žetve rizomi divljeg sirka, pirevine ili zubače ne kreću svi već samo oni bliže površini, a rizomi iz dubljih slojeva miruju čekajući sledeću godinu, preporučuje se jedno plitko oranje na dubinu od oko 15 cm kako bi se svi rizomi izbacili na površinu, a klijavo seme sa površine ubacilo u dublji sloj.

Tokom oktobra kada je suvo zemljište na parcelama obaviti duboko zimsko oranje ( na koje je predhodno uneta preporučena količina NPK hraniva i stajnjaka ) koje pored ostalih agrotehničkih pogodnosti ima za cilj da plitko poorani sloj zemljišta ubaci na dno brazde, a rizome i klijavo seme izbaci na površinu gde tokom zime izmrzavaju.

Prilikom jednokratnog dubokog oranja postiže se manja efikasnost na korove jer jednim oranjem nećemo moći da površinski sloj zemljišta ubacimo na dno brazde. Zavisno od plužne daske brazde se naslanjaju jedna na drugu pod uglom od 450. Dvokratnim oranjem postiže se veća dubina zimskog oranja i manje se uništava traktor jer površina brazde već je rastrešena i stvara minimalni otpor.

Violeta Veličković